Kärdla päikeseelektrijaam

Kärdla päikeseelektrijaam ehk Kärdla päikesepark on päikeseelektrijaam Hiiumaal Kärdlas.

2017. aasta veebruaris teatati, et Põllu tänava lõpus Kärdla linna ja Pühalepa valla piiril on ehitamisel tolle aja võimsaim, 1,1 MW installeeritud võimsusega päikeseelektrijaam. Ligi 25 000 ruutmeetri suurusele alale plaaniti paigutada 3240 päikesepaneeli. Aastane toodangumaht pidi tulema umbes 1 GWh. Päikesejaam pidi valmima sama aasta kevadel.Eesti suurim päikeseelektrijaam kerkib Kärdla piirile, Hiiu Leht, 03.02.2017 (vaadatud 23.07.2019)

Elektrijaam avati 2017. aasta aprillis. Oma 1,1 MW nimivõimsusega ja 3240 paneeliga oli see tol ajal suurim päikeseelektrijaam Eestis. Rajaja oli OÜ 646. Elektrijaama ehitas ettevõte Solar4You OÜ.Päikeseenergia buumib, Äripäev, 02.04.2018 (vaadatud 23.07.2019)

 Viited 

Kategooria:Kärdla
Kategooria:Eesti päikeseelektrijaamad